屈伸

屈伸（），字引之，号蠖庵，又号东莎居士，直隸河間府任丘縣人，民籍，明朝政治人物。

 生平 
成化十九年（1483年）癸卯科順天府鄉試第二十八名。成化二十三年（1487年）丁未科會試第九十六名，廷試二甲第十八名進士。改翰林院庶吉士，弘治二年（1489年）十一月授户科給事中，三年四月往堪安远侯柳景与巡抚都御史秦紘互讦一事。八年復除禮科給事中，十二年三月升兵科右，十三年九月升吏科左，弘治十四年三月遷兵科都給事中。其在任期間，屢次彈劾各地鎮守太監貪污（清）張廷玉等，《明史（中華書局點校本）》（卷180）：屈伸，字引之，任丘人。成化末進士。選庶吉士，授禮科給事中。弘治九年詔度僧，禮部爭不得。伸極陳三不可，不納。京師民訛言寇近邊，兵部請榜諭。伸言：「若榜示，人心愈驚。昔漢建始中，都人訛言大水至，議令吏民上城避之。王商不從，頃之果定。今當以為法。」事遂寢。寇犯大同，遊擊王杲匿敗績狀。伸率同官發之，並劾罪總兵官王璽等。屢遷兵科都給事中。泰寧衛部長大掠遼陽，部議令守臣遺書，稱朝廷寬大不究已往，若還所掠，則予重賞。伸等言：「在我示怯弱之形，在彼無創艾之意，非王者威攘之道。前日犯邊不以為罪，今日歸俘反以為功。誨以為盜之利，啟無賴心，又非王者懷柔之道。」帝悟，書不果遣。已，劾鎮守中官孫振、總兵官蔣驥、巡撫陳瑤僨事罪，帝不問。廣寧復失事，瑤等以捷聞。伸及御史耿明等交章劾其欺罔，乃按治之。太監苗逵、成國公朱暉等搗巢獲三級，及寇大入固原，不敢救，既而斬獲十二級。先後以捷聞。伸等數劾之。及班師，又極論曰：「暉等西討無功，班師命甫下，將士已入國門，不知奉何詔書。且此一役糜京帑及邊儲共一百六十余萬兩，而首功止三級。是以五十萬金易一無名之首也，乃所上有功將士至萬余人。假使馘一渠魁如火篩，或斬級至千百，將竭天下財不足供費，而報功者不知幾萬萬也。暉、逵及都御史史琳、監軍御史王用宜悉置重典。」帝不聽。雲南有鎮守中官，復遣監丞孫敘鎮金騰，伸等極言不可。錦衣指揮孫鑾坐罪閑住，中旨復之，令掌南鎮撫事。伸等力爭，乃命止帶俸。中旨令指揮胡震分守天津，伸力爭，不聽。鎮守河南中官劉郎乞皂隸，帝命予五十人。故事，尚書僅十二人，伸等力爭，詔止減二十人。自後中官鹹援例陳乞，祖制遂壞。伸居諫垣久，持議侃侃不撓，未及遷而卒。。卒年四十五。

 家族 
曾祖屈貴能；祖父屈慶；父屈忠，母張氏；繼母孫氏。重庆下。弟正、端、方、楷。

 延伸阅读 


参考文献
羅玘《兵科都給事中屈君伸墓志銘》

Category:明朝庶吉士
Category:明朝户科給事中
Category:明朝兵科都給事中
Category:任丘人
Category:屈姓
Category:明朝禮科給事中
Category:明朝兵科右給事中
Category:明朝吏科左給事中
Category:成化十九年癸卯科順天鄉試舉人